
 Z A P I S N I K
10. sjednice Vijeća Mjesnog odbora Poljanice,

održane 23. ožujka  2022.

u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 10. sjednicu Vijeća Mjesnog odbora.

Vijeće jednoglasno prihvaća tekst zapisnika 9. sjednice Vijeća, održane dana 23. veljače 2022.
Predsjednica predlaže dopunu dnevnog reda i to:

a) Prijedlog izgradnje javnog kanala odvodnje u Novoselskoj cesti od kućnog broja 10 – 22 - donošenje zaključka
b) Postavljanje košarica za otpatke na području MO Poljanice – donošenje zaključka
Na prijedlog predsjednice Vijeće prihvaća dopunu te jednoglasno utvrđuje:
D N E V N I   R E D
1. Prijedlog za postavljanje stupova javne rasvjete na dječjem igralištu u Poljaničkom prilazu – donošenje zaključka:

2. Prijedlog za provjeru statusa k.č.br.4301/1, k.č.br.4300/18 i k.č.br.4676/5 – donošenje zaključka;

3. Prijedlog za traženje podataka o česticama javne namjene na području Mjesnog odbora Poljanice koje su dane u zakup ili na drugo korištenje – donošenje zaključka;

4. Zahtjev za povremeno korištenje prostora mjesne samouprave, Dubrava 203 – donošenje zaključka;

a) Domovinski pokret
b) Hrvatska udruga kreativnih amatera
c) Veterani 145. brigade Dubrave
5. Zahtjev za jednokratno korištenje prostora mjesne samouprave, Dubrava 203 – Franjo Janušić – donošenje zaključka;
6. Prijedlog izgradnje javnog kanala odvodnje u Novoselskoj cesti od kućnog broja 10 – 22 -donošenje zaključka
7. Postavljanje koševa za smeće i koševa za pseći izmet na području MO Poljanice – donošenje zaključka
8. Pitanja, prijedlozi i obavijesti.

Ad 1. 
Prijedlog za postavljanje stupova javne rasvjete na dječjem igralištu u Poljaničkom prilazu 
Predsjednica je  članove Vijeća upoznala sa potrebom postavljanja javne rasvjete na lokaciji unutar dječjeg igrališta Poljanički prilaz. U večernjim satima igralište je neosvijetljeno, a javna rasvjeta koja se nalazi izvan igrališta nije dostatna za boravak djece na igralištu.

Vijeće jednoglasno donosi
ZAKLJUČAK
1. Predlaže se postavljanje tri stupa javne rasvjete unutar dječjeg igrališta u Poljaničkom prilazu.

2. Gore navedeno predlaže se radi bolje preglednosti i sigurnosti djece tijekom boravka na igralištu u večernjim satima.
Ad 2. Prijedlog za provjeru statusa k.č.br.4301/1, k.č.br.4300/18 i k.č.br.4676/5 
Predsjednica je članove Vijeća upoznala sa problematikom navedenih čestica na području MO Poljanice. 
Čestica 4301/1 k.o. Dubrava, dijelom predstavlja ulicu Poljanički prilaz. Ulica Poljanički prilaz u vlasništvu je Grada Zagreba kao nerazvrstana cesta (uvid u ZG GeoPortal i uvid u katastarski plan).
Čestica 4300/18 evidentirana je kao privatno vlasništvo.

Čestica 4676/5 evidentirana je kao vlasništvo Grada Zagreba.
Kako postoji potreba za planiranjem aktivnosti na navedenim česticama od strane Mjesnog odbora Poljanice

Vijeće jednoglasno donosi

ZAKLJUČAK
1. Predlaže se upis nerazvrstane ceste ulice Poljanički prilaz na dijelu k.č.br.4301/1 k.o. Dubrava, sukladno Zakonu o cestama, a kako bi Vijeće Mjesnog odbora Poljanice moglo planirati daljnje aktivnosti za potrebe ovog mjesnog odbora. 
2. Predlaže se otkup k.č.br. 4300/18 od strane Grada Zagreba  (ukoliko to već nije učinjeno), odnosno zatražiti očitovanje je li Grad Zagreb isplaćivao naknadu za predmetnu česticu, kako bi spajanjem čestica 4300/18 i 4676/5 Vijeće na istima moglo planirati aktivnosti za potrebe Mjesnog odbora Poljanice. 
Ad. 3. Prijedlog za traženje podataka o česticama javne namjene na području Mjesnog odbora Poljanice koje su dane u zakup ili na drugo korištenje
Vijeće Mjesnog odbora Poljanice na osnovu saznanja o zakupu čestica javne namjene na području Mjesnog odbora Poljanice koje su dane u zakup ili na drugo korištenje fizičkim osobama donosi jednoglasno 

ZAKLJUČAK
Predlaže se od Gradskog ureda za upravljanje imovinom Grada i stanovanje zatražiti podatke o svim česticama javne namjene na području Mjesnog odbora Poljanice koje su dane u zakup, od kada do kada navedeni zakup traje, i u koju svrhu je odobreno korištenje odnosno zakup istih.
Ad.4. Zahtjev za povremeno korištenje prostora mjesne samouprave, Dubrava 203 
a) Domovinski pokret
b) Hrvatska udruga kreativnih amatera
c) Veterani 145. brigade Dubrave
Na osnovu zahtjeva za povremeno korištenje prostora mjesne samouprave Dubrava 203, Vijeće jednoglasno donosi 
ZAKLJUČAK
Odobravaju se zahtjevi za povremeno korištenje prostora bez naknade kako slijedi:
a) Domovinski pokret 



4. četvrtak u mjesecu od 20,00 – 22,00 sati
b) Hrvatska udruga kreativnih amatera

petak 15,00 – 17,00 sati

c) Veterani 145. Brigade Dubrava

1. i 3. četvrtak u mjesecu od 20,00 do 22,00 sata

Ad. 5. Zahtjev za jednokratno korištenje prostora mjesne samouprave, Dubrava 203 – Franjo Janušić
Vijeće nije razmatralo zahtjev za jednokratno korištenje prostora mjesne samouprave budući  je gospodin Janušić Franjo na samoj sjednici usmeno povukao svoj zahtjev.
Ad. 6. Prijedlog izgradnje javnog kanala u Novoselskoj cesti od kućnog broja 10 – 22 
Predsjednica informira vijeće o statusu planirane gradnje javnog kanala odvodnje u Novoselskoj cesti.
Vijeće jednoglasno donosi

ZAKLJUČAK
Predlaže se izgradnja javnog kanala u Novoselskoj cesti od kbr. 10 – 22, budući je Vijeće Gradske četvrti Gornja Dubrava ishodilo pravomoćnu građevinsku dozvolu kojom su ispunjeni svi uvjeti za navedene radove.
Ad. 7.  Postavljanje koševa za smeće i koševa za pseći izmet na području MO Poljanice 
Na osnovu stvarnih potreba, terenskog izvida i zahtjeva građana, 
Vijeće jednoglasno donosi
ZAKLJUČAK
Predlaže se postavljanje koševa za sitan otpad i pseći izmet na slijedećim lokacijama:
1. Ulica III. Poljanice – put prema školi, početak staze i završetak staze prema ulici Krotovica- - koš za sitan otpad 2 kom. 
2. Ulica III. Poljanice  - put prema školi u smjeru Krotovice  sredina staze,  koš za pseći izmet 1 kom. 

3. Ulica II. i V. Poljanice – ugao kod DV Sunce i Parka Dijane Budisavljević – koš za pseći izmet 1 kom

Ad. 8. Pitanja, prijedlozi i obavijesti
Potpredsjednica Jadranka Milivojević informirala je vijećnike o svim temama o kojima se raspravljalo na koordinaciji predsjednika VGČ i predsjednika VMO, a koja je održana dana 15.03.2022. godine. Informacije su se odnosile na način korištenja i brigu o prostorima mjesne samouprave,  zatim na usvojeni PMKA za 2022. godinu za sve mjesne odbore. Vezano za MO Poljanice, gđa.Milivojević je pitanje izgradnje odvodnog kanala u Novoselskoj cesti, te je sukladno dobivenim informacijama ta tema stavljena na dnevni red današnje sjednice VMO Poljanice.
Predsjednice Vijeća je obavijestila članove Vijeća o primopredaji završenih radova na uređenju fasade objekta mjesne samouprave. Navela je također da su u Područni odsjek Gornja Dubrava dostavljeni traženi podaci vezano za nabavu uredskog i materijala za čišćenje za potrebe mjesne samouprave, a sredstva će teretiti stavku ONRP za 2022. godinu.

Vijećnici su informirani da će u subotu 26.03.2022. godine započeti akcija čišćenja i uređenja prostora MO u dijelu koji se nalazi između ulica III Poljanice i Krotovica, zapadna strana staze prema školi, na način je Vijeće u suradnji sa veteranima 145. brigade Dubrava i građanima organizira čišćenje navedenog prostora, smeća i građevinskog otpada, a kako bi se povećala sigurnost prolaska djece u školu tim putem.
Dovršeno u 19,30 sati

KLASA:024-08/22-003/630
URBROJ: 251-13-11-5-22-2
U Zagrebu, 23. ožujka 2022.

Zapisnik sastavila: 




                     Predsjednica
Jadranka Milivojević

                                     Vijeća Mjesnog odbora Poljanice 








                   

      Vesna Kotarac
            
